Утвърдил:

Д-р Валерий Желязков

 *Кмет на община Никопол*

**О Б Щ И Н А Н И К О П О Л**

**ДОКУМЕНТАЦИЯ**

ЗА УЧАСТИЕ В

ПРОЦЕДУРА

с предмет:

**„Избор на финансова или кредитна институция или финансов посредник**

 **за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД**

**и „СОЛИДАРЕН ДЛЪЖНИК”-Община Никопол“**

Н И К О П О Л

Август 2018

**СЪДЪРЖАНИЕ**

|  |  |
| --- | --- |
| **РЕШЕНИЕ НА ОБЩИНСКИ СЪВЕТ-НИКОПОЛ** |  |
|  |  |
| **РАЗДЕЛ І - Пълно описание на предмета** |  |
| 1. Предмет  |  |
| 2. Вид на процедурата3.Срок на подаване на офертата |  |
| 4. Място на изпълнение |  |
| 6. Срок на договора за кредит |  |
| 7. Начин и срокове на плащане. Начин на финансиране |  |
|  |  |
| **РАЗДЕЛ ІІ – Техническа спецификация** |  |
| **РАЗДЕЛ ІІІ – Условия за участие в процедурата** |  |
| 1. Участник в процедурата и основания за отстраняване |  |
| 2. Уведомяване при промяна на декларирани обстоятелства |  |
| **РАЗДЕЛ ІV – УКАЗАНИЯ ЗА ПОДГОТОВКА НА ОФЕРТАТА** |  |
| 1.Общи изисквания към офертите |  |
| 2. Съдържание на офертата и изисквания към документите |  |
| 3. Срок на валидност на офертата4. Разяснения по документацията за участие |  |
| 5. Комуникация между Община Никопол и участниците  |  |
| 6. Адрес за подаване на офертите |  |
| 7. Комплектоване и подаване на офертите |  |
| **РАЗДЕЛ V – МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА**  |  |
| **РАЗДЕЛ VІ – УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА** |  |
| 1. Провеждане на процедурата  |  |
| 2. Комисия за отваряне, разглеждане и класиране на офертите |  |
| 3. Класиране и определяне на Изпълнител.  |  |
| **Раздел VІІ - сключване на договор** |  |
| **Раздел VІІI – прекратяване на процедурата****Образци на документи** |
| Образец №1 | Представяне на участника  |
| Образец №2 | Списък на документите и информацията, съдържащи се в офертата |
| Образец №3 | Оферта |
| Образец №4 | Декларация  |
| Образец №5 | Декларация за липса на парични задължения към Община Никопол |

**РАЗДЕЛ І - Пълно описание на предмета**

**1. Предмет на процедурата**

Предмет на процедурата е **„Избор на финансова или кредитна институция или финансов посредник за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД и „СОЛИДАРЕН ДЛЪЖНИК”-Община Никопол“,** като предметът обхваща отпускане на дългосрочен кредит в размер **до** 700 000,00 лева, като 200 000,00 лв. от новия дълг ще послужат за рефинансиране на съществуващ дълг от 200 000,00 лв. към кредитор «ИНВЕСТБАНК» АД по договор за кредитна линия №380-102 от 14.08.2017 г. (рег.№203/14.08.2017 г. в регистъра на общината)

За целите на настоящата процедура, „финансова” или „кредитна институция” или „финансов посредник” по-долу за краткост може да се срещне с наименованието „участник” или „кандидат”.

**2. Вид на процедурата**

Процедура за избор на финансова или кредитна институция, или финансов посредник, приета с Решение на общински съвет-гр.Никопол № 363/30.07.2018г., прието с Протокол № 48/30.07.2018г.

**3.Срок за подаване на офертите до 17:00 часа на 21.08.2018 г.**

**4. Място на изпълнение на поръчката**

Град Никопол, община Никопол

**5. Срок на договора за кредит –** до120 месеца / до 10 години/.

**6. Начин и срокове на плащане. Начин на финансиране.**

Всички плащания по главницата на кредита и плащанията, свързани с дължимите лихви ще се извършват по банков път.

Погасяване на главницата - на равни месечни вноски, на датите на лихвените плащания, с възможност за предсрочно погасяване пълно или частично погасяване без такси за предсрочно погасяване.

Плащане на лихвата - ежемесечно.

Участниците да не изискват допълнителни условия по изпълнение на договора, свързани със застраховка на кредита, представяне на запис на заповед, такса ангажимент и/или преминаване на общината на обслужване в представляваната от тях институция.

Разплащането се извършва по реда, посочен в договора и офертата на кандидата.

Начин на финансиране – собствен бюджет.

*Продуктови параметри*

Цел на кредита: Краткосрочен кредит за текущи нужди с възможност за многократно усвояване и погасяване

Минимален размер: 2000 лв. за необезпечен лимит / 5000 лв. за обезпечен лимит

Валута: лева

Максимален размер: 40 000 лв. за необезпечен лимит/ 120 000 лв. за обезпечен лимит

Срок: 12 месеца с възможност за многократно удължаване на срока

Обезпечение:

* ипотека върху жилищен имот;
* ипотека върху търговски имот;
* блокирани парични средства по сметка в Банката;
* без обезпечение.

Погасяване:
Веднъж месечно погасявате минимум 2% от общата сума на усвоената част от кредита

Лихви: Кредитите се олихвяват съгласно утвърдената методика за Референтен лихвен процент (РЛП), използван от „Обединена българска банка“ АД при определяне на променливия лихвен процент по кредити на микробизнес клиенти

Такси и комисионни: Съгласно Тарифата на Банката за бизнес клиенти

**РАЗДЕЛ ІІ – Техническа спецификация**

**1.Цел:** За погасяване на публични задължения на «МБАЛ-Никопол» ЕООД към Национална агенция за приходите

**2.Основни параметри на дългосрочния кредит:**

**2.1.Инвестиционен кредит:**

* **Максимален размер на дълга** – 700 000,00лв. (*словом:* седемстотин хиляди лева);
* **Валута на дълга** – лева
* **Вид на дълга** – дългосрочен дълг, поет с изискуеми общински гаранции-субсидиране на „МБАЛ-Никопол“ ЕООД
* ***Условия на усвояване и погасяване****:*
* Условия за погасяване:
* срок на погасяване – до 120 месеца /до 10 години/, считано от датата на подписване на договора за кредитна линия с възможност за предсрочно погасяване изцяло или на части.
* **Източници за погасяване на главницата и лихвата** – от собствени бюджетни средства. Кмета на Община Никопол е задължен (на основание Решение № 353/28.06.2018 г. на Общински съвет-Никопол) да субсидира „МБАЛ-Никопол“ ЕООД, във връзка с обслужване на главницата и лихвите, както следва:
* **През 2019г.** субсидия в размер до 100 500 лв.
* **През 2020г.** субсидия в размер до 97 200 лв.
* **През 2021г.** субсидия в размер до 93 800 лв.
* **През 2022г.** субсидия в размер до 90 400 лв.
* **През 2023г.** субсидия в размер до 87 000 лв.
* **През 2024г.** субсидия в размер до 83 700 лв.
* **През 2025г.** субсидия в размер до 80 300 лв.
* **През 2026г.** субсидия в размер до 76 900 лв.
* **През 2027г.** субсидия в размер до 73 600 лв.
* **През 2028г.** субсидия в размер до 41 600 лв.

Допуска се средствата да се нареждат от Община Никопол и по банкова сметка, посочена от кредитора, за погасяване на главницата и лихвите по кредита.

* **Параметри на кредита**:
* **Максимален лихвен процент** – **до** 4,75 % (четири цяло и седемдесет и пет на сто), формиран на база **3 (три) месечен *SOFIBOR*** плюс фиксирана надбавка. В случай на промяна на **3M SOFIBOR** годишната лихва по кредита да се счита за автоматично променена в съответствие с приетите изменения, при запазване на размера на договорената надбавка.
* **Начин на плащане на лихвата –** ежемесечна лихва само върху реално усвоена главница;
* **Такси и комисионни:**

 - за проучване и изготвяне на становище- **до** 0,1 % /нула цяло и едно на сто/ върху размера на искането, допустим минимум 100 /сто/ лева;

- комисионна за управление и обработка на кредита- **до** 0,75% /нула цяло и седемдесет и пет на сто/ за първата година и **до** 0,75 % /нула цяло и седемдесет и пет на сто/ за всеки следващ годишен период;

**-** всички останали такси, разноски, комисионни и други, неупоменати плащания са според Тарифата за УСЛОВИЯ, ЛИХВИ, ТАКСИ И КОМИСИОННИ,ПРИЛАГАНИ ОТ КРЕДИТОРА ЗА ЮРИДИЧЕСКИ ЛИЦА;

**-**таксите, комисионните и разноските се поемат от КРЕДИТОПОЛУЧАТЕЛЯ – „МБАЛ-Никопол“ ЕООД

**-**допуска се таксите, комисионните и разноските да се платят за сметка на бюджета на Община Никопол, от собствени средства, като е утвърдена допълнителна субсидия за МБАЛ-Никопол в размер до 5 500 лв. годишно, считано от 2018г. до пълното погасяване на заема

* **Начин на обезпечение на кредита**:
* Първа по ред договорна ипотека върху земеделска земя, частна общинска собственост, в размер до 1 396,846 дка, собственост на Община Никопол, съгласно Решение № 353/28.06.2018 г. на Общински съвет-Никопол;
* Първи по ред залог по реда на ЗОЗ върху вземания на „МБАЛ-Никопол“ ЕООД от РЗОК по сключени годишни договори с касата
* Община Никопол да бъде „СОЛИДАРЕН ДЛЪЖНИК“ по кредита, определено от Общински съвет-Никопол

**РАЗДЕЛ ІІІ – Условия за участие в процедурата**

**1. Участник в процедурата**

 1.1. В процедурата може да участват местни и чуждестранни **финансови или кредитни институции или финансови посредници**, получили лиценз за извършване на дейност на територията на Република България, съгласно Закона за кредитните институции и които отговарят на условията на документацията за участие.

 1.2. Община Никопол ще отстрани от участие в процедурата участник:

1. койте е поставен под специален надзор по смисъла на чл.115 от ЗКИ /Закон за кредитните институции/;
2. спрямо когото се прилагат оздравителни мерки или прекратителни процедури по реда на закона за кредитните институции;
3. има парични задължения към общината по смисъла на Данъчно-осигурителния процесуален кодекс, установени с влязъл в сила акт на компетентен орган, освен ако не е допуснато разсрочване или отсрочване на задълженията.

**2. Уведомяване при промяна на декларирани обстоятелства**

Участникът е длъжен в процеса на провеждане на процедурата да уведоми Община Никопол за всички настъпили промени в декларираните обстоятелствата в 7-дневен срок от настъпването им.

**РАЗДЕЛ ІV – УКАЗАНИЯ ЗА ПОДГОТОВКА НА ОФЕРТАТА**

**1.Общи изисквания към офертите**

1.Участниците в процедурата трябва да подготвят своята оферта като се придържат точно към обявените от Община Никопол условия, посочени в настоящата документация.

2.Документите и данните в предложението се подписват само от лица с представителни функции: назовани в съдебната регистрация или ЕИК и/или упълномощени за това лица. Във втория случай се изисква да се представи нотариално заверено пълномощно за изпълнението на такива функции.

3.Всички документи, съставящи офертата, които не се представят в оригинал, трябва да са заверени с гриф „Вярно с оригинала”, подпис на лицето/та, представляващ/и участника и свеж печат.

4. Всички документи, свързани с офертата, трябва да бъдат на български език. Ако в офертата са включени документи на чужд език, същите трябва да са придружени от заверен превод на български език.

5.Образците на документи в документацията за участие са задължителни за Участниците. Образците на документи следва да бъдат попълнени изцяло, с изключение на данните, които са несъотносими към офертата и/или съответния документ.

6.Всички разходи по подготовката и представянето на офертата са за сметка на участника. В случай, че участникът не бъде класиран, Община Никопол не носи отговорност за извършените от участника разходи по подготовката на офертата.

7.Община Никопол си запазва правото в случай на съмнение в автентичността на представени копия от документи да изиска от участника оригиналите или нотариално заверени копия на същите.

**2. Съдържание на офертата и изисквания към документите**

Всяка оферта трябва да бъде поставена в общ непрозрачен и с ненарушена цялост плик, който да съдържа съответните документи:

|  |  |  |
| --- | --- | --- |
| **№** | **Изискуеми документи** |  |
| 1. | Представяне на участника, с посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата (Образец №1) |  |
| 2. | Списък на документите и информацията, съдържащи се в офертата (Образец №2) |  |
| 3. | Оферта (Образец №3) |  |
| 4. | Декларация (Образец №4) |  |
| 5. | Пълномощно на лицето, подписващо предложението на Участника и цялата свързана с него документация  |  |
| 6. | Лиценз за осъществяване на дейност (съгласно Закона за кредитните институции) |  |
| 7. | Декларация, че участникът няма парични задължения към община Никопол (Образец №5) |  |

**3. Срок на валидност на офертата**

Срокът за валидност на офертата е 120 (сто и двадесет) дни и започва да тече от датата, определена за краен срок за получаване на оферти.

**4. Разяснения по документацията за участие**

1.Всеки участник може да поиска писмено от Община Никопол разяснения по документацията за участие до 3 дни преди изтичане на срока за получаване на оферти.

2.Разясненията се публикуват на интернет страницата на общината: http://www.nikopol-bg.com/.

**5. Комуникация между Община Никопол и участниците**

1.Комуникацията и действията на Община Никопол и на Участниците, свързани с настоящата процедура, са в писмен вид.

2.Участникът може да представя своите писма и уведомления чрез факс, препоръчано писмо с обратна разписка или по електронен път при условията и по реда на Закона за електронния документ и електронния подпис, като същите следва да бъдат адресирани до обявения адрес.

3.Комисията разглежда подадените документи и допуска до участие кандидатите, чиито документи отговарят на условията в обявата и документацията.

Комисията разглежда допуснатите до участие оферти, оценява ги съгласно предварително обявените критерии и класира кандидатите.

За оценяването и класирането на кандидатите комисията съставя протокол, който се утвърждава от кмета на общината.

4.В 7 дневен срок от утвърждаването на протокола, същият се изпраща на всички кандидати, подали оферти за участие в процедурата.

Кметът на общината отправя покана до кандидата с най-добра оферта за провеждане на преговори, с която го уведомява за датата, часа и мястото на провеждане на преговорите.

**6. Адрес за подаване на офертите**

Офертите се представят на следния адрес:

град Никопол, пощ. код 5940

Община Никопол

Ул. „Александър Стамболийски“ № 5

Информационен център-деловодство

**7. Комплектоване и подаване на офертите**

1. Офертите се представят в запечатан, непрозрачен с ненарушена цялост плик, върху който се посочва следната информация:

**Община Никопол**

гр. Никопол, ул. „Александър Стамболийски” № 5,

Информационен център-деловодство
за участие в процедура с предмет:

**„Избор на финансова или кредитна институция или финансов посредник**

 **за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД**

**и „СОЛИДАРЕН ДЛЪЖНИК”-Община Никопол“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
име на участника
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
адрес за кореспонденция
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
лице за контакт, телефон, факс и електронен адрес

**„ ДА НЕ СЕ ОТВАРЯ ПРЕДИ ЗАСЕДАНИЕТО НА**

**КОМИСИЯТА ЗА РАЗГЛЕЖДАНЕ НА ОФЕРТИТЕ”**

2.Офертата се представя от Участника или от упълномощен от него представител в „Деловодството” на Община Никопол или се изпраща по пощата с препоръчано писмо с обратна разписка или с куриер на посочения адрес в т. 6 „**Адрес за подаване на офертите”.**

3.Ако Участникът изпрати офертата чрез препоръчана поща или куриерска служба, разходите за тях са за негова сметка. Рискът от забава или загубване на офертата са за сметка на Участника.

4. До изтичане на срока за подаване на офертите всеки Участник или упълномощен от него представител в процедурата може да промени, допълни или да оттегли офертата си.

5.Община Никопол няма да приеме за участие в процедурата и ще върне незабавно на Участник оферта, която е представена:

- след изтичане на крайния срок за получаване или в незапечатан, прозрачен или скъсан плик.

**РАЗДЕЛ V – МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА**

**1. Общи положения**

Настоящата методика представлява съвкупност от правила, които имат за цел да се определи начина, по който ще се извърши класиране на офертите и ще се определи изпълнителя.

Методиката за оценка на предложенията се основава на оценки по обективни критерии, като по този начин се гарантира, както точна оценка, така и успешно изпълнение на поръчката от страна на потенциалния изпълнител.

 Комплексната оценка на постъпилите оферти и класирането на участниците след провеждане на процедурата се извършва въз основа на критерия **„икономически най-изгодна оферта”** по следните критерии:

Показател: Годишен лихвен процент (%) по кредита: **тежест 80 точки (ГЛП);**

Показател: Надбавка (%) над лихвения процент при просрочие на главницата – **тежест 10 точки (Ндб);**

Показател: Залог на вземанията (%) – **тежест 10 точки (ЗВ);**

**Комплексната оценка (КО) се изчислява по следната формула:**

**КО= ГЛП + Ндб + ЗВ**

**1. Годишен лихвен процент (ГЛП) за главницата по кредита се изчислява по следната формула:**

|  |  |  |
| --- | --- | --- |
| **ГЛП=** | **ГЛПmin** | **X 80** |
| **ГЛПуч** |

Където ГЛПmin е най-ниския лихвен годишен процент, предложен от участниците;

ГЛПуч е годишният лихвен процент, предложен от участника.

За нуждите на настоящата методика максималната стойност на показател ГЛП е **80 точки.**

**2. Надбавка над лихвения процент при просрочие на главницата – (Ндб) се изчислява по следния начин:**

|  |  |  |
| --- | --- | --- |
| **Ндб=** | **Ндбmin** | **X 10** |
| **Ндбуч** |

Където Ндбmin представлява най-ниската предложена от участниците надбавка над лихвения процент при просрочие на главницата.

Ндбуч представлява надбавката, предложена от участника.

За нуждите на настоящата методика максималната стойност на показател Ндб е **10 точки.**

**3. Процент залог на вземанията – (ЗВ) се изчислява по следния начин:**

|  |  |  |
| --- | --- | --- |
| **ЗВ=** | **ЗВmin** | **X 10** |
| **ЗВбуч** |

Където ЗВmin представлява най-ниския предложен от участниците процент за залог на вземанията.

ЗВуч представлява процента, предложен от участника.

За нуждите на настоящата методика максималната стойност на показател ЗВ е **10 точки.**

В случай, че има предложение „0**”** по показателите ГЛП и Ндб, за целите на методиката при изчисляване на оценката по съответния показател ще се ползва стойността **0.0001**.

 При определянето на оценките по показателите ГЛП и Ндб се взема предвид цифрата на предложения процент като такъв, а не като абсолютна сума.

 Оценките по всеки отделен показател, се изчисляват с точност до втория знак след десетичната запетая.

**Комплексната оценка на всеки един от участниците се изчислява с точност до втория знак след десетичната запетая, като максималната възможна оценка е 100 точки.**

 **Крайно класиране**

 На първо място се класира участникът с най-висока обща оценка, получена от сбора на трите показателя.

 В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниския годишен лихвен процент (ГЛП) за главницата на кредита. При условие, че и предложените лихвени проценти на отделните участници са еднакви, се сравнява надбавката над лихвения процент при просрочие на главницата с по-благоприятна стойност по този показател.

При условие, че и предложените лихвени проценти на двата показатели са еднакви, се сравнява процентът залог на вземанията с по-благоприятна стойност по този показател

 В случай че икономически най-изгодната оферта не може да се определи, Комисията провежда публично жребий за определяне на Изпълнител между класираните на първо място оферти като ги уведомява за мястото, датата и часа на провеждането.

**РАЗДЕЛ VІ – УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА**

**1. Провеждане на процедурата**

Община Никопол може да удължи обявените срокове в процедурата, когато:

- в първоначално определения срок няма постъпили оферти или е получена само една оферта;

**2. Комисия за отваряне, разглеждане и класиране на офертите**

1. Кметът на общината с писмена заповед назначава комисия за провеждане на процедурата, след изтичане на срока за приемане на офертите.

2. Срокът за приключване на работата на комисията се определя в заповедта и може да бъде променян само с нова заповед. Срокът трябва да бъде съобразен със спецификата на процедурата и не може да бъде по- дълъг от срока на валидност на офертите.

3. Членовете на комисията и консултантите към нея са длъжни да пазят в тайна обстоятелствата, които са узнали във връзка със своята работа в комисията.

4. Когато по обективни причини член на комисията не може да изпълнява задълженията си и не може да бъде заместен от резервен член, Кметът издава заповед за определяне на нов член.

5. Комисията, назначена за разглеждане, оценка и класиране на офертите, започва работа след получаване на списъка с участниците и представените оферти.

6. След получаване на списъка с участниците и на всеки етап от процедурата, когато настъпи промяната в декларираните обстоятелства, членовете на комисията и консултантите подписват и представят декларация, в която декларират, че:

1. нямат материален интерес при съответния участник, различни от тези на вложител или клиент;
2. не са "свързани лица" с кандидат или участник в процедурата, или с членове на техните управителни или контролни органи;
3. нямат частен интерес по смисъла на Закона за предотвратяване и установяване на конфликт на интереси.
4. не са членове/служители при съответния участник.

При настъпване на някое от посочените обстоятелства съответният член на комисията е длъжен да си направи самоотвод и същият следва да се замени с друг.

7. Комисията отваря офертите по реда на тяхното постъпване.

8. Комисията проверява наличието и редовността на представените документи в плика и съставя протокол. В протокола Комисията описва изчерпателно липсващите документи или констатираните нередовности, посочва точно вида на документа или документите, които следва да се представят допълнително, и определя срок за представянето им.

9. Участниците представят на комисията съответните документи в посочения срок.

10. След изтичането на определения срок Комисията проверява съответствието на допълнително предоставените документи.

11. Комисията оценява офертите в съответствие с предварително обявените условия, критерии и показатели за оценка. Решенията на комисията се вземат с мнозинство от членовете й.

12. Оценката и класирането се извършват в съответствие с «Методиката за определяне на комплексната оценка на офертата» от документацията за участие на база посочените в нея показатели, метод на определяне на комплексна оценка за всяка оферта и начин на класиране на предложенията.

13. Ако член на комисията не е съгласен с изготвената оценка по съответния показател, този член е длъжен да подпише протокола с «особено мнение», което се изготвя в писмен вид и се прилага към протокола.

14. Комисията оценява и класира участниците по степента на съответствие на офертите с предварително обявените условия в документацията за участие.

15.Комисията съставя протокол за разглеждането, оценяването и класирането на офертите. Протоколът на комисията се подписва от всички членове и се предава на Кмета на общината заедно с цялата документация и кореспонденция, свързана с провеждането на процедурата.

**3. Класиране и определяне на Изпълнител.**

Кметът на общината утвърждава протокола за разглеждането на документите на участниците и за класирането. В 7 дневен срок от утвърждаването на протокола, същият се изпраща на всички кандидати, подали оферти за участие в процедурата.

Кметът на общината отправя покана до кандидата с най-добра оферта за провеждане на преговори, с която го уведомява за датата, часа и мястото на провеждане на преговорите.

**Раздел VІІ - сключване на договор**

1. **Срок за сключване на договора**

 На определената дата и час комисията провежда преговори с кандидата, подал най-добра оферта, съгласно обявените изисквания. На преговорите присъстват лица, които са упълномощени за това от кандидата.

За проведените преговори и постигнатите договорености с кандидата се съставя протокол, който се подписва от кандидата и членовете на комисията и се утвърждава от кмета на общината.

Страните в преговорите съставят проекто-договор, съдържащ постигнатите договорености, които не могат да бъдат по-неблагоприятни за общината от предложените с офертата, която е неразделна част от договора.

Договорът се сключва в рамките на едномесечен срок от приключване на преговорите и след уточняване на детайлите по същия с кандидата.

Ако страните в преговорите не постигнат съгласие за сключване на договор, кметът на общината може да отправи покана до следващия класиран кандидат за провеждане на преговори.

 **Раздел VІІI – прекратяване на процедурата**

1.Кметът може да прекрати процедурата със съобщение, публикувано на интернет страницата на Община Никопол, когато:

а/ не е подадена нито една оферта, няма кандидат или участник, който отговаря на изискванията;

б/ всички оферти не отговарят на предварително обявените условия;

в/ избраният кандидат откаже да сключи договор;

г/ отпадне необходимостта от провеждане на процедурата в резултат на съществена промяна в обстоятелствата, както и при невъзможност да се осигури финансиране за изпълнението на процедурата по причини, които не са били предвидени.

**Образец №1**

**ПРЕДСТАВЯНЕ НА УЧАСТНИКА**

в процедура с предмет: **„Избор на финансова или кредитна институция или финансов посредник за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД и „СОЛИДАРЕН ДЛЪЖНИК”-Община Никопол“**

|  |  |
| --- | --- |
| **Наименование на участника/ЕИК** |  |
| Седалище и адрес на управление | Адрес |  |
| Телефон |  |
| Факс |  |
| e-mail |  |
| Лице, представляващо участника по регистрация и пълномощно лице за процедурата (ако има такова) |  |
| Адрес за кореспонденция | Адрес |  |
| Телефон/GSM |  |
| Факс |  |
| e-mail |  |
| Лице за контакт |  |

**ДАТА: \_\_\_\_\_\_\_\_\_\_ 201...г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

 (имена, длъжност)

**Образец №2**

**Списък на документите И ИНФОРМАЦИЯТА**

**на ………………………………………..**

(пълно наименование на участника)

съдържащи се в офертата за участие в процедура с предмет: **„Избор на финансова или кредитна институция или финансов посредник за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД и „СОЛИДАРЕН ДЛЪЖНИК”-Община Никопол“**

|  |  |  |  |
| --- | --- | --- | --- |
| **№** | **Вид на документа** | **Вид на документа****Оригинал/копие** | **Брой документи** |
|  |
| 1. | Представяне на участника | оригинал |  |
| 2. | Оферта  | оригинал |  |
| 3. | Списък на документите и информацията, съдържащи се в офертата | оригинал |  |
| 4. | …………………… |  |  |
| … |  |  |  |
| … |  |  |  |
|  |
| … |  |  |  |
| … |  |  |  |
| … |  |  |  |
|  |
| … |  |  |  |
|  |
|  |  |  |  |
|  |  |  |  |

**Забележка**: В Списъка следва да се опишат ВСИЧКИ документи, съдържащи се в офертата.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

 (имена, длъжност)

**Образец №3**

**ОФЕРТА**

**за участие в** в процедура с предмет: **„Избор на финансова или кредитна институция или финансов посредник за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД и „СОЛИДАРЕН ДЛЪЖНИК”-Община Никопол“**

|  |
| --- |
| Наименование на участника: |
| Седалище адрес на управление |
| БУЛСТАТ/ЕИК тел.: \_\_\_\_\_\_\_\_\_\_\_\_ , факс: \_\_\_\_\_\_\_\_\_\_\_, e-mail: \_\_\_\_\_\_\_\_\_, |
| Лице, представляващо участника по регистрация и пълномощно лице за процедурата (ако има такова) |
| Длъжностно качество |

**УВАЖАЕМИ ГОСПОЖИ И ГОСПОДА,**

С настоящото Ви представяме нашата Оферта за участие в обявената от Вас процедура с предмет: **„Избор на финансова или кредитна институция или финансов посредник за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД и „СОЛИДАРЕН ДЛЪЖНИК”-Община Никопол“**

 1. Предлагам дългосрочен банков кредит в размер на …………………… /словом/ лева за ……………………………………………………………………………………………………………………………………………………………………………………………………

2. За обезпечение на кредита, Община Никопол следва да ………………………………………………………………………………………………………………………………………………………………………………………………………………………………………………………………………………………………………

3.Предлагам следния срок за погасяване на кредита – 120 (Сто и двадесет) месеца, считано от датата на подписване на договора за кредитна линия, с възможност за предсрочно погасяване изцяло или на части.

 4.Не изисквам допълнителни условия по изпълнение на договора, свързани със

 застраховка на кредита, представяне на запис на заповед, такса ангажимент върху неусвоената част на кредита, такса управление, такси за предсрочно погасяване на кредита и/или преминаване на сметките на общината за обслужване в поверената ми институция и други условия, утежняващи цената на кредита.

 5.Декларирам, че съм запознат с указанията и условията за участие в обявената от Вас процедура, като ги приемаме изцяло и без условия.

 6.Декларирам, че офертата е изготвена съгласно изискванията.

 7.С подаване на настоящата оферта, направените от нас предложения и поети ангажименти са валидни за срок от 120 (сто и двадесет) дни, считано от крайния срок за подаване на офертите.

 8.Предлагам следните финансови параметри на кредита:

**Годишен лихвен процент (ГЛП)**,формиран на базатримесечен SOFIBOR, изчислен по индекса, публикуван на страницата на SOFIBOR=” на REUTERS за съответния период + фиксирана надбавка -………………………. % /цифром и словом/.

 **Надбавката над лихвения процент** при просрочие на главницата (Ндб) - .................. % /цифром и словом/.

 **Размерът на предложените обезпечения** (**ЗВ)** в договора предлагам да е ……………....%/цифром и словом/ от размера на искания кредит.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

 (имена, длъжност)

**Образец №4**

**Д Е К Л А Р А Ц И Я**

Долуподписаният /-ната/ , гражданин на , в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(посочете длъжността)*

на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(посочете името на участника)*

със седалище и адрес на управление - участник в процедура с предмет: **„Избор на финансова или кредитна институция или финансов посредник за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД и „СОЛИДАРЕН ДЛЪЖНИК”-Община Никопол“,**с настоящото

**ДЕКЛАРИРАМ, ЧЕ:**

Представляваният от мен участник

1. не е поставен под специален надзор по смисъла на чл.115 от ЗКИ /Закон за кредитните институции/;

2. не е институция, спрямо която се прилагат оздравителни мерки или прекратителни процедури по реда на закона за кредитните институции;

Известна ми е отговорността по чл. 313 от Наказателния кодекс за посочване на неверни данни.

 г. Декларатор: ­

*(дата на подписване) (подпис)*

**Образец №5**

**ДЕКЛАРАЦИЯ**

 **за**

**липса на задължения по смисъла на Закона за местните данъци и такси към Община Никопол и по чл. 87 от Данъчно-осигурителния процесуален кодекс (ДОПК)** във връзка с участие в процедура с предмет: **„Избор на финансова или кредитна институция или финансов посредник за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД и „СОЛИДАРЕН ДЛЪЖНИК”-Община Никопол“**

Долуподписаният /-ната/ , в качеството ми на \_\_\_\_\_\_\_\_\_\_\_\_\_\_\_\_\_\_\_на \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

със седалище и адрес на управление - участник в процедура с предмет: **„Избор на финансова или кредитна институция или финансов посредник за рефинансиране на съществуващ дълг от 200 000,00 лв. и осигуряване на плащания по изискуеми общински гаранции за поемане на нов дълг в размер до 700 000,00 лв., с „КРЕДИТОПОЛУЧАТЕЛ”-„МБАЛ-Никопол” ЕООД и „СОЛИДАРЕН ДЛЪЖНИК”-Община Никопол“,** с настоящото

**ДЕКЛАРИРАМ, ЧЕ**

 **Представляваният от мен участник няма задължения по смисъла на Закона за местните данъци и такси към Община Никопол и по чл. 87 от Данъчно-осигурителния процесуален кодекс (ДОПК), установени с влязъл в сила акт на компетентен орган, освен ако не е допуснато разсрочване или отсрочване на задълженията.**

Известна ми е отговорността по чл. 313 от Наказателния кодекс за посочване на неверни данни.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

 (имена, длъжност)